ઉત્તરપ્રદેશમાં જે થઇ રહ્યું છે તે કંઇજ નવી વાત નથી. આ પ્રકારના મૂઠભેડ દ્વારા મારી નાખવાની શરૂઆત મહારાષ્ટ્રમાં થઇ હતી. ૧૯૮૨થી ૨૦૦૩ની વચ્ચે ગુનેગારોની ગેંગોને નાબુદ કરવા માટે, ૧૨૦૦ શકવર્તી ગુનેગારોને રાજ્ય દ્વારા આજ રીતે મારી નખાયા હતા. આવી સૌથી વધુ ઘટનાઓ માટે જવાબદાર પોલીસવાળાઓના ગુણગાન ગઈ તેમને “મૂઠભેડ વિશેષજ્ઞ” કહેવાયા હતા અને તેમના ઉપર ફિલ્મો સુધ્ધા બની હતી. એ તો જ્યારે માનવ અધિકારો માટે કાર્યરત ગ્રુપોએ આ મૂઠભેડો સામે પશ્નો ઉઠાવવા માંડ્યા કે શકના દાયરામાં આવતા ગુનેગારોને પણ ન્યાયિક પ્રક્રિયાનો સહારો લેવાનો અધિકાર છે અને તેમણે આ રીતે સીધેસીધા ખતમ કરી દઈ શકાય નહિ, આને કારણે કેટલાક પોલીસવાળાઓને તેમના આ કાર્યો માટે જવાબ આપવા પડ્યા હતા. કેટલાકને સજા થઇ પરંતુ મોટાભાગના છૂટી ગયા. વાસ્તવમાં આ મૂઠભેડ વિશેષજ્ઞોમાં ના એક એવા પ્રદીપ શર્મા જેઓ ૨૦૦૯માં સસ્પેન્ડ થયા હતા પરંતુ ત્યારબાદ ૨૦૧૩માં છૂટી ગયા હતા તેમણે તો ત્યાં સુધી કહી નાંખ્યું હતું કે “ગુનેગારો ગંદકી છે અને હું સફાઈકર્મી”. મૂઠભેડમાં થયેલ ૧૦૪ મોત માટે તેઓ એકલા જ જવાબદાર હતા.